Пачалося мерапрыемства з канструктыўнага дыялога, напрацягу якога пагранічнікі пазнаёмілі дзівінчан з новаўвядзеннямі, якія чакаюць нас з уступленнем у сілу з 1 студзеня будучага года Закона Рэспублікі Беларусь ад 18.10.2016 г. “Аб унясенні дапаўненняў і змяненняў у Падатковы кодэкс Рэспублікі Беларусь”, у якім рэалізованы прапановы Дзяржпагранкамітэта аб адмене дзяржаўнай пошліны за знаходжанне ўсіх грамадзян, якія пастаянна пражываюць на тэрыторыі Рэспублікі Беларусь, у пагранічнай зоне. Як адзначылі пагранічнікі, з 1 студзеня такім катэгорыям грамадзян пры наведванні рэжымнай тэрыторыі патрэбна проста мець з сабой пашпарт ці від на жыхарства. Дзяржаўная пошліна ў памеры 0,4 базавай велічыні ўстанаўліваецца за знаходжанне фізічных асоб у пагранічнай паласе. Плаціць яе не будуць жыхары пагранічнай зоны, работнікі арганізацый, якія вядуць гаспадарчую дзейнасць у пагранічнай паласе і шэраг іншых катэгорый грамадзян, для чаго падрыхтаваны адпаведны праект Указа Прэзідэнта Рэспублікі Беларусь. Дарэчы, тэрмін дзеяння прапускоў у пагранічную паласу павялічваецца з 1 да 2 гадоў. Зменіцца парадак наведвання пагранічнай зоны і пагранічнай паласы і для іншаземных грамадзян: тэрмін дзеяння пропуску ў пагранзону павялічыцца з 1 да 2 гадоў, а стаўка дзяржаўнай пошліны за яго выдачу складзе 0,4 базавай велічыні. Ва ўрачыстай атмасферы ў ходзе сустрэчы мясцовым жыхарам, якія найлепшым чынам вызначыліся ў плане работы па ахове законнасці і правапарадку, былі ўручаны пасведчанні дружыннікаў.